

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO PERDAVIMO PATIKĖJIMO TEISE

2022 m. balandžio 22 d. Nr. P13-18

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo patikėjimo teise ir savivaldybių nuosavybėn tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“,

p e r d u o d u Žuvinto biosferos rezervato direkcijai valdyti, naudoti ir disponuoti juo patikėjimo teise jos nuostatuose numatytai veiklai vykdyti valstybei nuosavybės teise priklausantį ir šiuo metu Valstybinės saugomų teritorijų tarnybos prie Aplinkos ministerijos patikėjimo teise valdomą nekilnojamąjį turtą:

1. Lieptą (pažintinį taką) (unikalus numeris 4400-5502-6316, bendras plotas – 554,35 kv. m, likutinė vertė 2022 m. vasario 28 d. - 302 909,62 Eur (trys šimtai du tūkstančiai devyni šimtai devyni eurai 62 ct), esantį Alytaus r., Alytaus r. sav.;
2. Pėsčiųjų taką (su metaliniais laiptais) (unikalus numeris 4400-5502-6305, bendras plotas 23,05 kv. m, likutinė vertė 2022 m. vasario 28 d. - 3 277,73 Eur (trys tūkstančiai du šimtai septyniasdešimt septyni Eur 73 ct), esantį Alytaus r., Alytaus r. sav;
3. Stebėjimo bokštelį(unikalus numeris 4400-5502-6292, bendras plotas 32,05 kv. m, likutinė vertė 2022 m. vasario 28 d. - 11 663,14 Eur (vienuolika tūkstančių šeši šimtai šešiasdešimt trys Eur 14 ct), esantį Alytaus r., Alytaus r. sav;
4. Skaldos pėsčiųjų taką – laikiną statinį, inventorinis numeris 1203200020, bendras plotas 103 kv. m, likutinė vertė 2022 m. vasario 28 d. - 9 472,70 Eur (devyni tūkstančiai keturi šimtai septyniasdešimt du Eur 70 ct), esantį Kampelių g. 8, Aleknonių k., Alytaus r. sav.

Generalinis direktorius Mindaugas Sinkevičius

Parengė

Rita Mažeikienė

2022-04-15